# Γεώργιος Ρούφος

### Από τη Βικιπαίδεια, την ελεύθερη εγκυκλοπαίδεια

Ο Γεώργιος Ρούφος (1841)-(1891) ήταν δήμαρχος Πατρέων και βουλευτής.

Γιός του Μπενιζέλου Ρούφου πρωθυπουργού της Ελλάδος και δημάρχου Πατρών, καταγόταν απο την γνωστή οικογένεια Ρούφων-Κανακάρης με πολλές γενεές πολιτικών,με καταγωγή απο την Σικελία και ηγεμόνων της Καλαβρίας.

Σπούδασε νομικά στην Αθήνα και στο Παρίσι. Το 1865 παντρεύτηκε την Ρωξάνη Μαυρομιχάλη και απέκτησαν έναν γιό, τον Ιωάννη Ρούφο. Το 1864 διορίστηκε πληρεξούσιος στην Εθνοσυνέλευση. Στη συνέχεια εκλέχτηκε δήμαρχος Πατρέων (1870-1874, 1874-1875, 1887-1891). Κατα τη διάρκεια της δημαρχιακής τους θητείας ολοκληρώθηκε η κατασκευή του δημοτικού θεάτρου "Απόλλων", εγκαινιάστηκε το Δημοτικό Νοσοκομείο, άρχισε η κατασκευή του κυματοθραύστη στο λιμάνι της Πάτρας, τοποθετήθηκαν τα συντριβάνια στην Πλατεία Γεωργίου και ίδρυσε το εργοστάσιο αεριοφωτός κοντά στο Ναό του Αγίου Ανδρέα, έργο το οποίο κόστισε 1.000.000 δραχμές και αποπληρώθηκε με δάνειο. κατά την δεύτερη εκλογή του το 1877 έγιναν πολλοί τραμπουκισμοί, πυροβολισμοί κ.α. μεταξύ των Ρουφικών και των Αντιρουφικών. Πρόθεση του ήταν, αλλά ευτυχώς δεν πρόλαβε, να κατεδαφίσει το κάστρο και στην θέση να κατασκευάσει θέατρο, ζαχαροπλαστείο και διάφορους χώρους αναψυχής. Είχε εκλεγεί επανειλημμένως βουλευτής ενώ το 1883, στην κυβέρνηση Τρικούπη, χρημάτισε υπουργός ναυτικών.

Το 1891 μεγάλη πυρκαγιά κατέστρεψε το σπίτι του στην οδό Μαιζώνος και το αρχείο της οικογένειας Ρούφου. Η βαθιά του λύπη τον οδήγησε στο θάνατο τρεις μήνες αργότερα. Δώρισε 800 τόμους από την προσωπική του βιβλιοθήκη στον δήμο ενώ λίγο πριν πεθάνει δώρισε στον Δήμο το σπίτι του, το οποίο σήμερα στεγάζει το Ρούφειο Δημοτικό σχολείο. Προς τιμήν του έχει δοθεί το όνομα του σε μια οδό της πόλης. Διατηρούσε εξοχική οικία στα Ροϊτικα.

Δήμαρχοι Πατρέων

Ιωάννης Ζαΐμης | Ιωάννης Μπουκαούρης | Ανδρέας Χ. Λόντος | Κωνσταντίνος Σκουρλέτης | Αντώνιος Αντωνόπουλος | Ιωάννης Αντωνόπουλος | Μπενιζέλος Ρούφος | Περικλής Καλαμογδάρτης | Σπυρίδωνας Χρυσανθακίδης | Περικλής Γερούσης | Γεώργιος Ρούφος | Π. Ρουπακιώτης | Θάνος Κανακάρης | Δημήτριος Πατρινός | Αριστομένης Κοντογούρης | Δημήτριος Βότσης | Δημήτριος Αντρικόπουλος-Μπουκαούρης | Γεώργιος Τριάντης | Γεώργιος Τοπάλης | Ιωάννης Βλάχος | Βασίλειος(Λαλάκης) Ρούφος | Ανδρέας Γαλανάκης | Ανδρέας Ζωιόπουλος | Γεώργιος Πανταζής | Νικόλαος Γιαννακόπουλος | Ηλίας Λάζαρης | Χρήστος Φακής | Θεόδωρος Ζαφειρόπουλος | Νικόλαος Βέτσος | Κωνσταντίνος Λαμπρινόπουλος | Φώτιος Παλαιολόγος | Κωνσταντίνος Μαρμαράς | Απόστολος Τσιτσάρας | Θεόδωρος Άννινος | Διονύσιος Τσερώνης | Κωνσταντίνος Γκολφινόπουλος | Κωνσταντίνος Μπλέρης | Ανδρέας Καράβολας | Ευάγγελος Φλωράτος | Ανδρέας Φούρας

Ανακτήθηκε από "http://el.wikipedia.org../../../%CE%B3/%CE%B5/%CF%8E/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A1%CE%BF%CF%8D%CF%86%CE%BF%CF%82_ae62.html"

Κατηγορίες: Δήμαρχοι Πατρών | Οικογένεια Ρούφου | Οικογένεια Κανακάρη | Αχαιοί πολιτικοί | Υπουργοί Ναυτικών της Ελλάδας | Γεννήσεις το 1841 | Θάνατοι το 1891

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English